รัฐบาล ชี้แจง เตรียมเครื่องบินแอร์เอเชีย รับคนไทยจากอู่ฮั่น เนื่องจากเพิ่มความสะดวกในการเดินทางมากขึ้น
รัฐบาล ชี้แจง เตรียมเครื่องบินแอร์เอเชีย รับคนไทยจากอู่ฮั่น เนื่องจากเพิ่มความสะดวกในการเดินทางมากขึ้น นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวถึงการเตรียมการไปรับคนไทยจากนครอู่ฮั่น สาธารณรัฐประชาชนจีน กลับไทยด้วยสายการบินแอร์เอเชียว่า เป็นเพราะสายการบินแอร์เอเชีย มีเส้นทางการบิน กรุงเทพ-นครอู่ฮั่น เป็นประจำอยู่แล้ว วันละ 2 เที่ยวบิน ดังนั้นการใช้สายการบินแอร์เอเชียไปรับคนไทยในครั้งนี้ จึงไม่จำเป็นต้องขออนุญาตเพิ่มเที่ยวบิน ซึ่งเพิ่มความสะดวกในการเดินทางมากขึ้น ขณะที่การบินไทย ไม่มีใบอนุญาตบินเหนือน่านฟ้านครอู่ฮั่น หากจะทำเรื่องขอเพิ่มเที่ยวบินจะต้องใช้เวลาพอสมควรและมีหลายขั้นตอน ดังนั้นเพื่อความสะดวกและรวดเร็วทันการ จึงเลือกสายการบินแอร์เอเชียนางสาวไตรศุลี ยังกล่าวว่า แอร์เอเชีย ยังยินดีสนับสนุนภารกิจของรัฐบาลในครั้งนี้ โดยผู้บริหารแอร์เอเชีย ได้ชื่นชม พลเอก ประยุทธ์ จันทร์โอชา นายกรัฐมนรีและรัฐมนตรีว่าการกระทรวงกลาโหม และหน่วยงานที่เกี่ยวข้องทำงานเชิงรุกเพื่อนำชาวไทยในอู่ฮั่นกลับประเทศ ทั้งนี้รัฐบาลจะดำเนินการส่งเครื่องบินไปรับคนไทยในนครอู่ฮั่นกลับประเทศให้เร็วที่สุด และขอยืนยันว่ามาตรการต่างๆ เพื่อรับมือไวรัสโคโรนานั้น เป็นไปอย่างรัดกุม ปลอดภัย ประชาชนมั่นใจได้